Pyhäjärven helluntaiseurakunta

**Pyhäjärven helluntaiseurakunta** on vuonna 1932 perustettu pyhäjärveläinen helluntaiseurakunta. Seurakunnan puheenjohtaja on Pertti Jauhiainen. Seurakunnan toimitilat sijaitsevat Pyhäjärven keskustassa Kellopolulla.

Seurakunnan toimintaan kuuluvat jumalanpalvelusten ja evankelioimiskokousten lisäksi lapsi- ja nuorisotyötä.

## Historia
Helluntailaisten toiminta Pyhäjärvellä alkoi 1920-luvulla kun Sakari ja Hilma Niemi muuttivat paikkakunnalle. Työtovereinaan heillä oli Virran pariskunta. Helluntailaisten kokouksia järjesstettiin Hynyn kylällä Leppisaareen talossa ja kastejuhlia järjestettiin säännöllisesti. Pyhäjärven helluntaiseurakunta perustettiin pääsiäisenä 1932. Kokouksia pidettiin ympäri pitäjää, minkä lisäksi kokouksia järjestettiin myös Haapajärvellä, Kärsämäellä ja Pyhännällä. Lähiseututyössä aktiivinen oli erityisesti Toivo Eskelinen.

Lapsityö alkoi seurakunnassa jo ennen seurakunnan perustamista. Merkittävässä roolissa pyhäkoulujen ja kerhon perustamisessa oli evankelista Agda Väisänen. 1950-luvulla sotainvalidi Arvi Röytiö piti lastenkokouksia. 1950- ja 1960-luvulla lastenkokouksia pidetttin eri kylillä teltassa. 1980-luvulla kerhoja pidettiin eri puolella Pyhäjärveä. Tuohon aikaan lapsityöhön osallistui noin 80 lasta. 1980- ja 1900-luvuilla seurakunnan iäkkäämpi väki alkoi kokoontua kultapiiriksi kutsutussa ryhmässä. Tätä toimintaa johtivat evankelistat Elma Mentu ja Sirkka Lehto.

Lähetystyö tuli osaksi seurakunnan toimintaa vuonna 1958, kun seurakunta päätti tukea Aune Hynyn työtä Intiassa. Vuonna 1992 avautui työ Venäjän Karjalaan, jossa käytiin pitämässä kokouksia ja viemässä humanitääristä apua. Vuonna 1993 seurakunnan kuoro vieraili Belomorskissa hengellisillä juhlilla.

Viime vuosina helluntaiseurakunta on järjestänyt lastenleirejä yhteistyössä Haapajärven helluntaiseurakunnan ja Kiuruveden helluntaiseurakunnan kanssa.

## Toimitilat
Seurakunnan ensimmäinen rukoushuone rakennettiin Sakari Niemen maalle Pellikkaperälle seurakunnan perustamivuonna 1932. Rukoushuone paloi kuitenkin vuonna 1940. Tämän jälkeen seurakunta kokoontui kodeissa, minkä jälkeen uusi rukoushuone rakennettiin Hynynkylälle vuonna 1951. Asutuksen siirryttyä enenevässä määrin Pyhäsalemlle hankittiin väliaikainen parakkirakennus vuonna 1961.

Nykyisen rukoushuoneen rakennustyöt aloitettiin vuonna 1972 ja rakennus vihittiin käyttöön helmikuussa 1974. Rakennusprojekti toteuttiiin suuressa määrin talkootyönä ja organisoijana oli Aarne Jämsä. Rukoushuoneen on suunnitellut arkkitehti Martti Torvikoski.

Hynynkylällä oleva rukoushuone toimi pitkään leiripaikkana, mutta myöhemmin se myytiin. Samalla kylällä toimi Vaajakosken batpistiseurakunnan Mäntyniemen loma- ja leiripaikka, jonka se myi helluntaiseurakunnalle. Leirikeskukseen on tehty remonttia ostamisen jälkeen. Seurakunnalla on Hynynkylällä oma hautausmaa, joka on perustettu vuonna 1932 Jenni ja Vilho Leppisaaren lahjoittamalle maalle.

## Pastorit
Seurakunta sai oman saarnaajnsa 1950-luvulla. Ensimmäisinä pastoreina toimivat kahteen otteeseen saarnaajaan toiminut Otto Mieskonen ja tämän jälkeen Pekka Marin. Vuosien varrella saarnaajina ovat toimineet myös Torsti Heinonen, Paavo Kauhanen, Veikko Ripatti, Seppo Virtanen, Markku Tossavainen, Paavo Riikonen, Kari Juvonen, Pentti Miettinen, Kauko Nevalainen ja Väinö Viikilä.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet